Frances Burger, 'n oudstudent van die Fakulteit Ekonomiese en Bestuurswetenskappe, is onlangs aangewys as die wenner van die meestersgraadkategorie van die Suid-Afrikaanse Instituut vir Professionele Rekenmeesters (SAIPA) se 2020-belastingtesiskompetisie.
Haar tesis het gehandel oor die grondwetlikheid van derdepartyaanstellings wat deur die Suid-Afrikaanse Inkomstediens (SAID) as 'n invorderingsprosedure in diens geneem word.
“Hoewel derdeparty-aanstellings vir die invordering van uitstaande belasting meriete het, moet dit op so 'n wyse gedoen word dat daar voldoende veiligheidsmaatreëls bestaan wat Suid-Afrikaanse burgers kan beskerm."
“Dat jou tesis bekroon is, is nie net 'n bewys van die gehalte van jou navorsing nie, maar ook van die kritieke belangrikheid van die konsepte wat jy aangespreek het.
Burger, wat onlangs tot assosiaat van die ASL-groep bevorder is waar sy advies- en belastingkonsultasiedienste lewer, het die volgende oor haar prestasie gesê: “Om hierdie toekenning te ontvang is 'n groot en onverwagse eer. Ek hoop dat dit as inspirasie dien vir ander wat 'n loopbaan in belasting wil volg."